CELEX: 62015CA0217
Language: el
Date: 2017-04-05 00:00:00
Title: Συνεκδικασθείσες υποθέσεις C-217/15 και C-350/15: Απόφαση του Δικαστηρίου (τέταρτο τμήμα) της 5ης Απριλίου 2017 [αιτήσεις του Tribunale di Santa Maria Capua Vetere (Ιταλία) για την έκδοση προδικαστικής αποφάσεως] — Ποινικές διαδικασίες κατά Massimo Orsi (C-217/15), Luciano Baldetti (C-350/15) (Προδικαστική παραπομπή — Φορολογία — Φόρος προστιθέμενης αξίας — Οδηγία 2006/112/ΕΚ — Άρθρα 2 και 273 — Εθνική νομοθεσία προβλέπουσα διοικητική και ποινική κύρωση για τα ίδια πραγματικά περιστατικά που αφορούν τη μη καταβολή φόρου προστιθέμενης αξίας — Χάρτης των Θεμελιωδών Δικαιωμάτων της Ευρωπαϊκής Ένωσης — Άρθρο 50 — Αρχή ne bis in idem — Ταυτότητα του προσώπου κατά του οποίου ασκείται η δίωξη ή στο οποίο επιβάλλεται η κύρωση — Δεν υφίσταται)

29.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 168/5
            
         Απόφαση του Δικαστηρίου (τέταρτο τμήμα) της 5ης Απριλίου 2017 [αιτήσεις του Tribunale di Santa Maria Capua Vetere (Ιταλία) για την έκδοση προδικαστικής αποφάσεως] — Ποινικές διαδικασίες κατά Massimo Orsi (C-217/15), Luciano Baldetti (C-350/15)
   (Συνεκδικασθείσες υποθέσεις C-217/15 και C-350/15) (1)
   
   ((Προδικαστική παραπομπή - Φορολογία - Φόρος προστιθέμενης αξίας - Οδηγία 2006/112/ΕΚ - Άρθρα 2 και 273 - Εθνική νομοθεσία προβλέπουσα διοικητική και ποινική κύρωση για τα ίδια πραγματικά περιστατικά που αφορούν τη μη καταβολή φόρου προστιθέμενης αξίας - Χάρτης των Θεμελιωδών Δικαιωμάτων της Ευρωπαϊκής Ένωσης - Άρθρο 50 - Αρχή ne bis in idem - Ταυτότητα του προσώπου κατά του οποίου ασκείται η δίωξη ή στο οποίο επιβάλλεται η κύρωση - Δεν υφίσταται))
   (2017/C 168/05)
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Santa Maria Capua Vetere
   
      Ποινικές διαδικασίες ενώπιον του αιτούντος δικαστηρίου κατά
   
   Massimo Orsi (C-217/15), Luciano Baldetti (C-350/15)
   
      Διατακτικό
   
   Το άρθρο 50 του Χάρτη των Θεμελιωδών Δικαιωμάτων της Ευρωπαϊκής Ένωσης έχει την έννοια ότι δεν αντιτίθεται σε εθνική νομοθεσία, όπως η επίμαχη στο πλαίσιο των κύριων δικών, η οποία επιτρέπει την άσκηση ποινικής διώξεως για τη μη καταβολή του φόρου προστιθέμενης αξίας, μετά την επιβολή απρόσβλητης πλέον φορολογικής κυρώσεως για τα ίδια πραγματικά περιστατικά, σε περίπτωση που η κύρωση αυτή επιβλήθηκε σε εταιρία που συνιστά νομικό πρόσωπο, ενώ η εν λόγω ποινική δίωξη ασκήθηκε κατά φυσικού προσώπου.
   
      (1)  ΕΕ C 245 της 27.7.2015.
   
      ΕΕ C 311 της 21.9.2015.